**Opetusharjoittelu (5 op)**

Ohjeita pedagogisen havainnoinnin ja reflektoinnin tueksi, kirjallisen palautteen lomake

Opetuksen seurannan tavoitteena on tehdä havaintoja ja reflektoida opettajan pedagogista päätöksentekoa eli seurata ja arvioida opettajan tekemiä pedagogisia ratkaisuja ja niiden seurauksia opetustilanteessa.

Opetuksen havainnoinnissa tarkastellaan mm. opetuksen tavoitteita ja toteutusta esim. osaamistavoitteet, oppimisympäristö, vuorovaikutus ja aktivointi, opetusmenetelmät, rytmitys ja arviointi. Opetuksen havainnointi ei ole siis tapahtumaselostusta vaan tarkoituksena pohtia opetuksellisia ratkaisuja eri konteksteissa ja millaisia merkityksiä seuratusta opetuksesta tehdyt havainnot voivat tuoda omaan opetukseen.

Voit tehdä havaintoja esimerkiksi seuraavista asioista:

* Miten kurssin tai opetustilanteen tavoitteet selvitettiin opiskelijoille?
* Millainen rakenne tai rytmitys opetustilanteessa oli?
* Miten opettaja aloitti opetustilanteen?
* Miten opettaja pyrki herättämään opiskelijoiden kiinnostuksen aiheeseen?
* Miten opetettavaa asiaa havainnollistettiin?
* Miten opiskelijoiden taso otettiin huomioon?
* Miten opettaja suhtautui itse opetettavaan asiaan?
* Nivottiinko uutta asiaa aiemmin opetettuun?
* Millainen oli opetuksen tempo ja opettajan ajanhallinta?
* Millaisia opetusmenetelmiä opettajan käytti?
* Miten valitut työtavat/menetelmät soveltuivat opetettavaan asiaan?
* Aktivoiko opettaja opiskelijoita?
* Antoiko opettaja mahdollisuuden kysymyksiin ja kommentteihin ja miten hän vastasi niihin?
* Millaisia kysymyksiä opettaja esitti?
* Miten opiskelijat otettiin mukaan opetustilanteeseen?
* Miten opiskelijat osallistuivat? Esittivätkö kysymyksiä?
* Olivatko opiskelijat sitoutuneita?
* Miten kommunikointi/vuorovaikutus toimi opettajan ja opiskelijoiden välillä?
* Miten opetustilanne päättyi?
* Orientoiduttiinko jollakin tavalla seuraavaan opetuskertaan?
* Miten opettaja arvioi oppimista?

Voit käyttää tätä lomaketta antaessasi kirjallista palautetta vertaisellesi. Muistathan lähettää tai antaa kirjallisen palautteesi vertaisellesi. Kun saat itse palautetta, reflektoi sitä opetusharjoittelun raportissa. Halutessasi voit hyödyntää kirjallista palautetta myös opetusportfoliossasi (kollegiaalinen palaute).

Vertaispalaute opetuksen havainnoinnista:

* Opettajan nimi:
* Koulu/laitos:
* Opetustilanteen aihe:
* Aika ja paikka:
* Opiskelijat: kuinka monta? kandi-/maisteri-/jatko-opiskelijataso?

**Kuvaile lyhyesti opetustilannetta esim. miten se aloitettiin, ohjattiin tai päätettiin?**

**Opetuksen / opettajan vahvuudet:**

**Kehittämisehdotuksia:**

**Palautteen antaja:**